arnastofnun/IGC-2024 huggingface dataset:
29/2023

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli g-liðar 1. mgr. 115. gr. laga nr. 80/2016 um útlendinga.

Úrskurður Landsréttar

Landsréttardómararnir O-kvk-nf M-kvk-nf A-kvk-nf, D-kk-nf Þ-kk-nf B-kk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 9. janúar 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 6. janúar 2023 í málinu nr. R- [...]/2023 þar sem varnaraðila var gert að sæta gæsluvarðhaldi, þó ekki lengur en til föstudagsins 20. janúar 2023, klukkan 16.

Kæruheimild er í l. lið 1. mgr. 192. gr. laga nr. 88/2008 um meðferð sakamála.

2

Sóknaraðili hefur ekki látið málið til sín taka fyrir Landsrétti.

3

Varnaraðili krefst þess að hinn kærði úrskurður verði felldur úr gildi, til vara að honum verði gert að sæta farbanni og að því frágengnu að gæsluvarðhaldi verði markaður skemmri tími. Þá krefst varnaraðili þess að skipuðum verjanda hans á báðum dómstigum verði úrskurðuð hæfileg þóknun.

Niðurstaða

4

Með vísan til forsendna hins kærða úrskurðar verður skilyrðum g-liðar 1. mgr. 115. gr., sbr. 4. mgr. 105. gr. og 104. gr. laga nr. 80/2016 um útlendinga talið fullnægt.

Jafnframt verður eins og hér stendur á hvorki talið að vægari úrræði en gæsluvarðhald komi að gagni né að um ósanngjarna ráðstöfun sé að ræða gangvart varnaraðila, sbr. 2. og 4. mgr. 115. gr. sömu laga. Að þessu gættu en að öðru leyti með vísan til forsendna hins kærða úrskurðar verður hann staðfestur.

5

Samkvæmt 1. mgr. 38. gr. laga nr. 88/2008, sbr. 1. mgr. 13. gr. laga nr. 80/2016, greiðist úr ríkissjóði þóknun skipaðs verjanda varnaraðila fyrir Landsrétti, sem ákveðin verður að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun skipaðs verjanda varnaraðila, X, O-kk-ef H-kk-ef lögmanns, vegna meðferðar málsins fyrir Landsrétti, 150.660 krónur, greiðist úr ríkissjóði.
306/2023

Útdráttur

Staðfestur var úrskurður héraðsdóms um að X skyldi sæta áframhaldandi gæsluvarðhaldi á grundvelli b- og c-liða 1. mgr. 95. gr. laga nr. 88/2008 um meðferð sakamála, en gæsluvarðhaldinu markaður skemmri tími.

Úrskurður Landsréttar

Landsréttardómararnir A-kk-nf E. J-kk-nf, J-kk-nf H-kk-nf og K-kvk-nf S-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 27. apríl 2023, sem barst réttinum ásamt kærumálsgögnum sama dag. Kærður er úrskurður Héraðsdóms Reykjavíkur 26. apríl 2023 í málinu nr. R- [...]/2023 þar sem varnaraðila var gert sæta áfram gæsluvarðhaldi, þó ekki lengur en til miðvikudagsins 24. maí 2023 klukkan 15.

Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi, til vara að beitt verði minna íþyngjandi úrræði en að því frágengnu að gæsluvarðhaldi verði markaður skemmri tími.

Niðurstaða

4

Varnaraðili hefur sætt gæsluvarðhaldi frá 1. mars 2023, eða í átta vikur, sem með hinum kærða úrskurði var framlengt um fjórar vikur. Með vísan til forsendna hins kærða úrskurðar er fallist á það með héraðsdómi að skilyrði b- og c-liða 1. mgr. 95. gr. og 3. mgr. 95. gr. laga nr. 88/2008 séu uppfyllt. Að sögn sóknaraðila er rannsókn þeirra mála lokið þar sem varnaraðili er grunaður um refsiverða háttsemi og til standi að gefa út ákæru vegna þeirra. Þar sem ætla verður að ákæra verði gefin út á hendur varnaraðila innan skamms þykir rétt að marka gæsluvarðhaldi hans skemmri tíma en gert var með hinum kærða úrskurði. Verður hinn kærði úrskurður því staðfestur á þann hátt sem í úrskurðarorði greinir.

Úrskurðarorð :

Varnaraðili, X, sæti áfram gæsluvarðhaldi til föstudagsins 12. maí 2023 klukkan 16.
308/2023

Útdráttur

Kærður var úrskurður héraðsdóms þar sem X var gert að sæta gæsluvarðhaldi á grundvelli 4. mgr. 105. gr. og b- og g-liðar 1. mgr. 115. gr. laga nr. 80/2016 um útlendinga. Eftir að málið barst Landsrétti var upplýst um að X hefði verið leystur úr gæsluvarðhaldi og fluttur af landi brott. Var því talið að X hefði ekki lengur lögvarða hagsmuni af því að leyst yrði úr kröfu hans, sbr. 4. mgr. 192. gr. laga nr. 88/2008 um meðferð sakamála, og var málinu vísað frá Landsrétti.

Úrskurður Landsréttar

Landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 27. apríl 2023, sem barst réttinum ásamt kærumálsgögnum 28. sama mánaðar. Kærður er úrskurður Héraðsdóms Reykjaness 27. apríl 2023 í málinu nr. R- [...]/2023 þar sem varnaraðila var gert að sæta gæsluvarðhaldi, þó ekki lengur en til miðvikudagsins 3. maí 2023 klukkan 16.

Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi. Þá krefst hann þóknunar til handa skipuðum verjanda sínum vegna meðferðar málsins fyrir Landsrétti.

Niðurstaða

4

Fyrir liggur að varnaraðili hefur verið látinn laus úr gæsluvarðhaldi og fluttur af landi brott. Samkvæmt því er ljóst að það ástand, sem leitt hefur af hinum kærða úrskurði, er þegar um garð gengið og hefur varnaraðili ekki lengur lögvarða hagsmuni af því að leyst verði úr kröfu hans. Verður málinu því vísað frá Landsrétti, sbr. 4. mgr. 192. gr. laga nr. 88/2008.

5

Samkvæmt 1. mgr. 38. gr. laga nr. 88/2008, sbr. 1. mgr. 13. gr. laga nr. 80/2016 um útlendinga, greiðist úr ríkissjóði þóknun skipaðs verjanda varnaraðila fyrir Landsrétti, sem ákveðin verður að meðtöldum virðisaukaskatti eins og í úrskurðarorði greinir.

Úrskurðarorð :

Máli þessu er vísað frá Landsrétti.

Þóknun skipaðs verjanda varnaraðila, X, J-kk-ef A-kk-ef K-kk-ef lögmanns, vegna meðferðar málsins fyrir Landsrétti, 150.600 krónur, greiðist úr ríkissjóði.
309/2023

Útdráttur

Kærður var úrskurður héraðsdóms þar sem hafnað var kröfu B um breytt lögheimili og bráðabirgðaforsjá en fallist á kröfu hans um umgengni. Fyrir Landsrétti laut ágreiningur A og B eingöngu að umgengi. Landsréttur staðfesti niðurstöðu héraðsdóms með vísan til forsenda um að B skyldi njóta umgengni við börnin.

Úrskurður Landsréttar

Landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 27. apríl 2023. Greinargerð varnaraðila barst réttinum 10. maí sama ár. Kærður er úrskurður Héraðsdóms Norðurlands vestra 19. apríl 2023 í málinu nr. E- [...]/2023 þar sem hafnað var kröfu varnaraðila um breytt lögheimili og forsjá til bráðabirgða undir rekstri málsins en fallist á kröfu hans um umgengni. Kæruheimild er í 5. mgr. 35. gr. barnalaga nr. 76/2003.

2

Sóknaraðili krefst þess að hinum kærða úrskurði verði hrundið að því leyti er varðar umgengni barnanna C, kt. [...] og D, kt. [...], við varnaraðila í Landsrétti, B, þannig að umgengni njóti ekki við undir rekstri forsjármálsins nr. E- 2/2023 hjá Héraðsdómi Norðurlands vestra. Að öðru leyti er krafist staðfestingar hins kærða úrskurðar. Þá krefst sóknaraðili málskostnað eins og málið væri eigi gjafsóknarmál en til vara að málskostnaður bíði efnisdóms.

3

Varnaraðili krefst staðfestingar hins kærða úrskurðar og kærumálskostnaðar.

Niðurstaða

4

Með vísan til forsenda hins kærða úrskurður verður hann staðfestur.

5

Rétt þykir að kærumálskostnaður falli niður. Í málinu liggur ekki fyrir gjafsóknarleyfi til sóknaraðila. Af þeim sökum eru ekki að lögum skilyrði til að fallast á kröfu hennar um greiðslu gjafsóknarkostnaðar fyrir Landsrétti.

Úrskurðarorð :

Hinn kærði úrskurður er staðfestur.

Kærumálskostnaður fellur niður.
30/2023

Útdráttur

B skaut til héraðsdóms ákvörðun sýslumanns um að fram skyldi fara nauðungarsala á fasteign sem var í óskiptri sameign hennar og H. Í úrskurði héraðsdóms, sem staðfestur var í Landsrétti með vísan til forsendna hans, voru meðal annars rakin skilyrði 2. mgr. 8. gr. laga um nauðungarsölu nr. 90/1991. Með vísan til atvika og gagna málsins var talið að fasteignin hafi verið í sameign aðila og varnaraðila, sem sameigenda að eigninni, verið heimilt að krefjast uppboðs til slita á sameigninni. Þá var H talin hafa fært fram nægjanlega sönnun fyrir því að fasteigninni yrði ekki skipt án þess að þeirri skiptingu fylgdi verulegur kostnaður. Fyrirmæli annarra laga eða samnings aðila þóttu ekki standa því í vegi að krafa varnaraðila um nauðungarsölu eignarinnar næði fram að ganga. Var því hafnað kröfu B þess efnis að nauðungarsölu sýslumanns á fasteigninni yrði felld úr gildi.

Úrskurður Landsréttar

Landsréttardómararnir H-kvk-nf Þ-kvk-nf, R-kvk-nf H-kvk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 9. janúar 2023. Greinargerð varnaraðila barst réttinum 26. sama mánaðar. Kærður er úrskurður Héraðsdóms Norðurlands vestra 27. desember 2022 í málinu nr. Z- 44/2022 þar sem hafnað var kröfu sóknaraðila um að felld yrði úr gildi nauðungarsala á fasteigninni Garðarströð 3, Húnaþingi vestra, fastanúmer [...], sem fram fór 8. september 2022. Kæruheimild er í 1. mgr. 85. gr. laga nr. 90/1991 um nauðungarsölu.

2

Sóknaraðili krefst þess að fyrrgreind krafa hennar verði tekin til greina. Þá krefst hún málskostnaðar í héraði og kærumálskostnaðar.

3

Varnaraðili krefst staðfestingar hins kærða úrskurðar og kærumálskostnaðar.

Niðurstaða

4

Með vísan til forsendna hins kærða úrskurðar verður hann staðfestur.

5

Sóknaraðila verður gert að greiða varnaraðila kærumálskostnað eins og nánar greinir í úrskurðarorði.

Úrskurðarorð :

Hinn kærði úrskurður er staðfestur.

Sóknaraðili, B-kvk-nf G-kvk-nf, greiði varnaraðila, H-kvk-þgf R-kvk-þgf N-kvk-þgf, 350.000 krónur í kærumálskostnað.
311/2023

Útdráttur

Staðfestur var úrskurður héraðsdóms

um að X skyldi

sæta áframhaldandi

gæsluvarðhaldi á grundvelli b-liðar 1. mgr. 95. gr. laga nr. 88/2008.

Úrskurður Landsréttar

Landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 28. apríl 2023, sem barst réttinum ásamt kærumálsgögnum sama dag. Kærður er úrskurður Héraðsdóms Reykjavíkur 28. apríl 2023 í málinu nr. R- [...]/2023 þar sem varnaraðila var gert að sæta áframhaldandi gæsluvarðhaldi, þó ekki lengur en til fimmtudagsins 25. maí 2023 klukkan 16.

Kæruheimild er í l-lið. 1. mgr. 192. gr. laga nr. 88/2008 um meðferð sakamála.

2

Sóknaraðili krefst þess að hinn kærði úrskurður verði staðfestur.

3

Varnaraðili krefst þess að hinn kærði úrskurður verði felldur úr gildi og til vara að honum verði í stað gæsluvarðhalds gert að sæta vægari úrræðum samkvæmt 100. gr. laga nr. 88/2008.

Niðurstaða

4

Fallist er á með héraðsdómi að uppfyllt séu skilyrði b-liðar 1. mgr. 95. gr. laga nr. 88/2008 þannig að varnaraðili skuli sæta áframhaldandi gæsluvarðhaldi. Þá verður að virtum gögnum málsins ekki talið að vægari úrræði samkvæmt 100. gr. sömu laga nægi til að tryggja nærveru varnaraðila hér á landi á meðan mál hans er til meðferðar fyrir dómi. Verður hinn kærði úrskurður því staðfestur.

Úrskurðarorð :

Hinn kærði úrskurður er staðfestur.
313/2023

Útdráttur

Kæra X til Landsréttar fullnægði ekki áskilnaði 2. mgr. 193. gr. laga nr. 88/2008 um meðferð sakamála. Var málinu því vísað frá Landsrétti.

Úrskurður Landsréttar

Landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 28. apríl 2023, sem barst réttinum ásamt kærumálsgögnum sama dag. Kærður er úrskurður Héraðsdóms Reykjaness 27. apríl 2023 í málinu nr. R- [...]/2023 þar sem varnaraðila var gert að sæta gæsluvarðhaldi, þó ekki lengur en til fimmtudagsins 11. maí 2023 klukkan 16.

Kæruheimild er l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst þess aðallega að kæru varnaraðila verði vísað frá Landsrétti en til vara staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi en til vara að gæsluvarðhaldinu verði markaður skemmri tími. Þá krefst hann málskostnaðar.

Niðurstaða

4

Í 2. mgr. 193. gr. laga nr. 88/2008 er mælt fyrir um að í skriflegri kæru til Landsréttar skuli greina hvaða úrskurður sé kærður, kröfu um breytingu á honum og ástæður sem kæra er reist á. Í kæru varnaraðila kemur ekki fram hvaða úrskurður er kærður. Eru því slíkir annmarkar á kærunni að vísa verður málinu frá Landsrétti.

5

Ekki eru efni til þess að úrskurða kærumálskostnað.

Úrskurðarorð :

Máli þessu er vísað frá Landsrétti.
314/2023

Útdráttur

Staðfestur var úrskurður héraðsdóms þar sem X var gert að sæta vistun á viðeigandi stofnun, sbr. c- og d-lið 1. mgr. 95. gr. og 1. mgr. 100. gr. laga nr. 88/2008 um meðferð sakamála.

Úrskurður Landsréttar

Landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 28. apríl 2023, sem barst réttinum ásamt kærumálsgögnum sama dag. Kærður er úrskurður Héraðsdóms Reykjavíkur 26. apríl 2023 í málinu nr. R- [...] /2023 þar sem varnaraðila var gert að sæta áframhaldandi gæsluvarðhaldi, þá þannig að hann sæti vistun á viðeigandi stofnun, þó ekki lengur en til miðvikudagsins 24. maí 2023 klukkan 16. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi.

Niðurstaða

4

Með vísan til forsendna hins kærða úrskurðar er fallist á að skilyrði gæsluvarðhalds yfir varnaraðila samkvæmt 1. mgr. 95. gr. laga nr. 88/2008, sbr. c- og d-lið þeirrar málsgreinar, séu fyrir hendi. Með vísan til 1. mgr. 100. gr. sömu laga gat dómari, í stað þess að úrskurða varnaraðila í gæsluvarðhald, orðið við kröfu sóknaraðila um að hann yrði vistaður á viðeigandi stofnun, eins og nánar greinir í úrskurðarorði. Þá ber að fallast á með héraðsdómi að 3. mgr. 95. gr. laganna standi ekki í vegi fyrir því að verða við þeirri kröfu.

Úrskurðarorð :

Varnaraðili, X, skal vistaður á meðferðargeðdeild geðrofssjúkdóma [...], eða annarri viðeigandi stofnun, allt til miðvikudagsins 24. maí 2023 klukkan 16.
315/2023

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli a-liðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 28. apríl 2023, sem barst réttinum ásamt kærumálsgögnum sama dag. Kærður er úrskurður Héraðsdóms Reykjavíkur 28. apríl 2023 í málinu nr. R- [...]þar sem varnaraðila var gert að sæta gæsluvarðhaldi, þó ekki lengur en til föstudagsins 12. maí 2023 klukkan 16. Kæruheimild er íl - lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi en til vara að honum verði gert að sæta vægari úrræðum en gæsluvarðhaldi. Að því frágengnu krefst varnaraðili þess að gæsluvarðhaldi verði markaður skemmri tími.

Niðurstaða

4

Fallist er á með héraðsdómi að varnaraðili sé undir rökstuddum grun um að hafa framið brot sem fangelsisrefsing liggur við. Að virtum gögnum málsins verður jafnframt fallist á þá niðurstöðu hins kærða úrskurðar að ætla megi að varnaraðili muni torvelda rannsóknina fari hann frjáls ferða sinna. Eru því uppfyllt skilyrði a-liðar 1. mgr. 95. gr. laga nr. 88/2008 þannig að varnaraðili sæti gæsluvarðhaldi. Þá eru ekki efni til að marka gæsluvarðhaldinu skemmri tíma. Loks verður að virtum gögnum málsins ekki talið að vægari úrræði samkvæmt 100. gr. sömu laga komi til álita.

Verður hinn kærði úrskurður því staðfestur.

Úrskurðarorð :

Hinn kærði úrskurður er staðfestur.
318/2022

Útdráttur

A ehf. höfðaði mál gegn Í og krafðist viðurkenningar á því að sú ákvörðun Í að synja A ehf. um greiðslu kostnaðar við þjálfun starfsmanna, á tilgreindu tímabili, hefði brotið gegn réttindum A ehf. samkvæmt fjárfestingarsamningi milli A ehf. og Í. Með dómi Landsréttar var staðfest niðurstaða héraðsdóms um að Í hefði vanefnt skyldur sínar samkvæmt samningnum og brotið gegn réttindum A ehf. samkvæmt honum. Var krafa A ehf. því tekin til greina.

Dómur Landsréttar

Mál þetta dæma landsréttardómararnir Á-kk-nf H-kk-nf, D-kk-nf Þ-kk-nf B-kk-nf og K-kk-nf H-kk-nf.

Málsmeðferð og dómkröfur aðila

1

Áfrýjandi skaut málinu til Landsréttar 20. maí 2022. Áfrýjað er dómi Héraðsdóms Reykjavíkur 25. apríl 2022 í málinu nr. E- 2970/2021.

2

Áfrýjandi krefst sýknu af kröfum stefnda. Þá krefst áfrýjandi málskostnaðar í héraði og fyrir Landsrétti, en til vara að málskostnaður verði felldur niður.

3

Stefndi krefst staðfestingar hins áfrýjaða dóms, auk málskostnaðar fyrir Landsrétti.

Niðurstaða

4

Með hinum áfrýjaða dómi var „fyrri dómkröfu“ stefnda vísað frá dómi. Sú niðurstaða héraðsdóms er ekki til endurskoðunar fyrir Landsrétti. Að því gættu verður hinn áfrýjaði dómur staðfestur með vísan til forsendna hans með þeim hætti sem segir í dómsorði.

5

Eftir úrslitum málsins verður áfrýjanda gert að greiða stefnda málskostnað fyrir Landsrétti eins og greinir í dómsorði.

Dómsorð :

Ákvæði hins áfrýjaða dóms um viðurkenningu á því að sú ákvörðun áfrýjanda, íslenska ríkisins, að synja stefnda, Algalífi Iceland ehf., um greiðslu þjálfunaraðstoðar fyrir tímabilið 1. janúar 2018 til 31. maí 2020 hafi brotið gegn réttindum stefnda samkvæmt 17. gr., sbr. 11. gr., fjárfestingarsamnings aðila frá 28. janúar 2014, og um málskostnað, skulu vera óröskuð.

Áfrýjandi greiði stefnda 1.500.000 krónur í málskostnað fyrir Landsrétti.
31/2023

Útdráttur

BR krafðist þess að A yrði sviptur forsjá tveggja barna sinna, B og C, á grundvelli a- og d-liðar 1. mgr. 29. gr. barnaverndarlaga nr. 80/2002. Í dómi héraðsdóms, sem staðfestur var með vísan til forsendna, var komist að þeirri niðurstöðu að skilyrði fyrrgreindra ákvæða fyrir sviptingu forsjár A væru uppfyllt. Þá hefði BR þegar gripið til þeirra úrræða sem tæk væru samkvæmt 23. gr. og 24. gr. laga nr. 80/2002 í því skyni að styðja við A í foreldrahlutverki sínu og búa börnum hans viðunandi uppeldisskilyrði. Samkvæmt fyrirliggjandi gögnum um langvarandi fíknivanda A og erfiðleika hans við að halda sig frá neyslu slíkra efna var talið ólíklegt að hann yrði í bráð fær um að vinna bug á þeim annmörkum sem drógu úr hæfni hans til að bera ábyrgð á börnum sínum. Eins og málið lægi fyrir þótti ljóst að fullreynt væri að gefa A tækifæri til að axla ábyrgð og sinna forsjárskyldum sínum og að ekki væri unnt að beita vægari úrræðum en forsjársviptingu, sbr. 2. mgr. 29. gr. laga nr. 80/2020. Var A því sviptur forsjá barna sinna, B og C.

D ómur Landsréttar

Mál þetta dæma landsréttardómararnir H-kvk-nf Þ-kvk-nf og Þ-kk-nf I-kk-nf N-kk-nf og A-kk-nf S-kk-nf sálfræðingur.

Málsmeðferð og dómkröfur aðila

1

Áfrýjandi skaut málinu upphaflega til Landsréttar 6. desember 2022. Ekki varð af fyrirhugaðri þingfestingu þess 4. janúar 2023 og áfrýjaði hann öðru sinni 10. sama mánaðar. Áfrýjað er dómi Héraðsdóms Reykjavíkur 23. nóvember 2022 í málinu nr.

E - [...].

2

Áfrýjandi krefst sýknu af kröfu stefnda auk málskostnaðar í héraði og fyrir Landsrétti eins og málið væri ekki gjafsóknarmál.

3

Stefndi krefst staðfestingar hins áfrýjaða dóms.

Niðurstaða

4

Með vísan til forsendna hins áfrýjaða dóms verður hann staðfestur.

5

Málskostnaður fyrir Landsrétti dæmist ekki en um gjafsóknarkostnað áfrýjanda fer eins og í dómsorði greinir.

Dómsorð :

Hinn áfrýjaði dómur skal vera óraskaður.

Málskostnaður fyrir Landsrétti fellur niður.

Allur gjafsóknarkostnaður áfrýjanda, A, greiðist úr ríkissjóði, þar með talin þóknun lögmanns hans, O-kk-ef E-kk-ef, 1.300.000 krónur.
322/2023

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli a-liðar 1. mgr. 95. gr. laga nr. 88/2008 um meðferð einkamála og einangrun meðan á því stendur.

Úrskurður Landsréttar

Landsréttardómararnir E-kk-nf J-kk-nf og J-kk-nf H-kk-nf og E-kk-nf Ó-kk-nf, settur landsréttardómari, kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 29. apríl 2023, sem barst réttinum ásamt kærumálsgögnum 2. maí sama ár. Kærður er úrskurður Héraðsdóms Suðurlands 29. apríl 2023 í málinu nr. R- [...]/2023 þar sem varnaraðila var gert að sæta gæsluvarðhaldi, þó ekki lengur en til föstudagsins 5. maí 2023 klukkan 16 og einangrun meðan á gæsluvarðhaldinu stendur. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi en til vara að gæsluvarðhaldið verði án einangrunar. Þá krefst hann kærumálskostnaðar.

Niðurstaða

4

Fallist er á með héraðsdómi að fyrir hendi sé rökstuddur grunur um að varnaraðili hafi gerst sekur um brot sem fangelsisrefsing er lögð við og að rannsóknarhagsmunir standi til þess að honum verði gert að sæta gæsluvarðhaldi og einangrun, sbr. a-lið 1. mgr. 95. gr. og 2. mgr. 98. gr., sbr. b-lið 1. mgr. 99. gr. laga nr. 88/2008. Verður hinn kærði úrskurður því staðfestur eins og í úrskurðarorði greinir.

5

Kærumálskostnaður úrskurðast ekki, sbr. 3. mgr. 237. gr. laga nr. 88/2008.

Úrskurðarorð :

Varnaraðili, X, sæti gæsluvarðhaldi til föstudagsins 5. maí 2023 klukkan 16 og einangrun meðan á því stendur.
323/2023

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli a-liðar 1. mgr. 95. gr. laga nr. 88/2008 um meðferð einkamála og einangrun meðan á því stendur.

Úrskurður Landsréttar

Landsréttardómararnir E-kk-nf J-kk-nf og J-kk-nf H-kk-nf og E-kk-nf Ó-kk-nf, settur landsréttardómari kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 29. apríl 2023, sem barst réttinum ásamt kærumálsgögnum 2. maí sama ár. Kærður er úrskurður Héraðsdóms Suðurlands 29. apríl 2023 í málinu nr. R- [...]/2023 þar sem varnaraðila var gert að sæta gæsluvarðhaldi, þó ekki lengur en til föstudagsins 5. maí 2023 klukkan 16 og einangrun meðan á gæsluvarðhaldinu stendur. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi en til vara að gæsluvarðhaldinu verði markaður skemmri tími og verði án einangrunar. Þá krefst varnaraðili kærumálskostnaðar.

Niðurstaða

4

Fallist er á með héraðsdómi að fyrir hendi sé rökstuddur grunur um að varnaraðili hafi gerst sekur um brot sem fangelsisrefsing er lögð við og að rannsóknarhagsmunir standi til þess að honum verði gert að sæta gæsluvarðhaldi og einangrun, sbr. a-lið 1. mgr. 95. gr. og 2. mgr. 98. gr., sbr. b-lið 1. mgr. 99. gr. laga nr. 88/2008. Verður hinn kærði úrskurður því staðfestur eins og í úrskurðarorði greinir.

5

Kærumálskostnaður úrskurðast ekki, sbr. 3. mgr. 237. gr. laga nr. 88/2008.

Úrskurðarorð :

Varnaraðili, X, sæti gæsluvarðhaldi til föstudagsins 5. maí 2023 klukkan 16 og einangrun meðan á því stendur.